《前缓声歌》
南北朝·孔宁子

供帐设玄宫，众仙胥□亚。照照二仪旷，雍容风云暇。

北伐太行鼓，南整九疑驾。笙歌兴洛川，鸣箫起秦榭。

钧天异三代，广乐非韶夏。满堂皆人灵，列筵必羽化。

乌可循日留，兔自延月夜。弱水时一濯，扶桑聊暂舍。

兆旬言履端，千龄□八蜡。

作者简介：（?—425）南朝宋会稽人。初为刘义隆镇西咨议参军，以文义见赏。义隆即位(宋文帝)，为黄门侍郎、领步兵校尉。与侍中王华并有富贵之愿。时徐羡之等秉政，每切齿愤叱。